કેસની ટૂંક વિગત એવી છે કે નવસારીમાં રંગુનનગર વિસ્તારમાં આવેલા લોખંડવાલા કોમ્પલેક્સ નજીક ફતેપાર્કની સામે રોહાઉસમાં રહેતા બિલાલ શેખ રહે છે. તેમની પત્ની ફેમિદા વિદેશી હોવા છતાં તેની પાસે બોગસ ભારતીય બોગસ પાસપોર્ટ હોવાનું તાત્કાલિક એસઓજી પીએસઆઈ પી.આર. રાઠોડને માહિતી મળતા પોલીસે તેની ધરપકડ કરી તપાસ શરૂ કરી દીધી હતી. એ દરમિયાન બિલાલની પત્ની ફેમિદાનો જન્મ વીલાડે સેનાબેરા મોબામ્બિક કન્ટ્રી, સેન્ટ્રલ આફ્રિકા થયો હોવાની હકીકત બહાર આવી હતી. નવસારીના બિલાલ શેખ સાથે લગ્ન થયા બાદ તેઓ અમેરિકા સ્થાયી થયા હતા. 21 નવેમ્બર 2005ના રોજ અમેરિકન સરકારે ગેરકાયદે વસવાટને પગલે તેમને પરત નવસારી મોકલી દીધા હતા. આ પછી સુરત પાસપોર્ટ ઓફિસમાં ફેમિદાએ અરજી કરી જરૂરી દસ્તાવેજો રજૂ કરી ભારતીય પાસપોર્ટ મેળવી લેધો હતો. એ પછી તેણે શહેરના ટાવર વિસ્તારમાં આવેલા ઈન્ટરનેશનલ ટ્રાવેલ્સવાળાને ત્યાં પ્રોસેસ માટે મુક્યો હતો. એ પછી તેના પતિ બિલાલે પણ પાસપોર્ટ ન હોવાથી નવો પાસપોર્ટ મેળવવા અરજી કરી હતી.